‫הוא שיקר לאוהדי ברצלונה.‬
‫הוא שבר לנו את הלב, והוא ישלם.‬
‫הוא שכיר חרב. הוא יכול ללכת לעזאזל.‬
‫- ברצלונה -‬
‫- פיגו -‬
‫ברוכים הבאים לכדורגל בצורתו הטהורה.‬
‫אחד ממשחקי הדרבי הגדולים בכדורגל העולמי.‬
‫- סרט תיעודי של NETFLIX -‬
‫ברצלונה נגד ריאל מדריד.‬
‫קטלוניה נגד ספרד.‬
‫אבל הערב, הכול סובב סביב אדם אחד.‬
‫זו קבלת פנים עוינת, במיוחד ללואיש פיגו.‬
‫בוגד, שכיר חרב, יהודה איש קריות.‬
‫ככה אוהדי ברצלונה קוראים לו,‬
‫למרות שהוא היה פעם גיבור בקטלוניה.‬
‫זהירות! המקום עלול להתפוצץ בכל רגע.‬
‫- קטלוניה לא שוכחת. יהודה איש קריות! -‬
‫הם זורקים הכול על לואיש פיגו.‬
‫הכול.‬
‫נגמר.‬
‫עומדים להפסיק את המשחק.‬
‫נראה שרק אתמול סגדו לפיגו באצטדיון הזה.‬
‫איך לעזאזל זה הגיע למצב הזה?‬
‫המון אנשים חושבים שהם יודעים מה קרה.‬
‫אבל...‬
‫אני זה שיודע את האמת.‬
‫כי אני הגיבור של הסיפור.‬
‫כי אלה החיים שלי.‬
‫לכולם יש גרסה משלהם.‬
‫אני אספר לכם את שלי.‬
‫- ליסבון -‬
‫הכדורגלן הפורטוגלי לואיש פיגו‬
‫ישחק בשתי העונות הבאות בברצלונה,‬
‫לפי מקורות בעיתונות הפורטוגלית.‬
‫פיגו, בן 22, שחקנה של ספורטינג ליסבון,‬
‫הוא אחד‬ ‫מכוכבי הכדורגל הגדולים ביותר בפורטוגל‬
‫פיגו יעזוב את השכונה הצנועה הזאת,‬
‫אחד עשר ק"מ מליסבון,‬
‫בשביל חיי מותרות בברצלונה.‬
‫הייתה לי הרגשה מדהימה של אושר ושמחה.‬
‫ברצלונה הייתה קבוצה‬ ‫שעקבתי אחריה והערצתי אותה.‬
‫הרגשתי כמו ילד שבדיוק קיבל כדור חדש.‬
‫זה היה המעבר הראשון שלי לחו"ל.‬
‫- לואיש פיגו -‬
‫זו הייתה מציאות אחרת לגמרי.‬
‫מדינה חדשה, ליגה חדשה...‬
‫הייתי כל כך צעיר.‬
‫עמדתי לגור לבד.‬
‫גרתי עם ההורים שלי עד אז.‬
‫- יעד: ברצלונה -‬
‫לואיש פיגו,‬ ‫עד עתה שחקנה של ספורטינג ליסבון‬
‫נחת בסטייל, לצד הסוכן שלו, חוסה וייגה.‬
‫לואיש, אתה מופתע מקבלת הפנים הזו?‬
‫במובן מסוים, אבל כשחושבים על גודל המועדון,‬
‫אני לא כל כך מופתע.‬
‫אבל אתה מבין‬ ‫שאתה ההחתמה הגדולה של ברצלונה העונה‬
‫ושיש ציפיות ענקיות ממך?‬
‫בטח.‬ ‫אני רק מקווה שאצליח לעמוד בציפיות האלה.‬
‫אתה שמח, לואיש?‬ ‫-כן. אני שמח מאוד עכשיו.‬
‫חשבתי שמדובר במועדון ענק,‬
‫שבו אוכל להשיג את מה שרציתי,‬
‫כלומר, לזכות בתארים.‬
‫וכאוהד של הכדורגל‬ ‫ששיחקה קבוצת החלומות של יוהאן קרויף,‬
‫קפצתי על ההזדמנות.‬
‫אני חושב שרוב השחקנים הספרדים תמכו בי.‬
‫במיוחד פפ.‬
‫וזה עזר לי להרגיש חלק מהמועדון‬
‫ומהתרבות שלו.‬
‫עברו 20 שנה?‬
‫כן.‬ ‫-כן? בחיי.‬
‫בעצם, אתה יודע?‬
‫שכחתי כל כך הרבה מהשאלות ששאלתי אותו אז.‬
‫- פפ גוארדיולה‬ ‫ברצלונה 1990-2001 -‬
‫מטורף איך הזמן מתקדם.‬
‫בילינו הרבה זמן ביחד.‬
‫חלקנו חדר במשחקי חוץ, היינו שותפים לחדר.‬
‫אז יוצא שמבלים הרבה זמן יחד.‬
‫היינו בלתי נפרדים.‬
‫ערב טוב מהקאמפ נואו,‬
‫שם ברצלונה תשחק נגד ריאל מדריד.‬
‫והנה מגיעה הקבוצה מהבירה.‬
‫אני זוכר שבימיו הראשונים של פיגו,‬
‫הלכתי לקרויף ואמרתי, "את מי לעזאזל החתמת?"‬
‫כלומר, הבחור הזה ענק.‬
‫גוארדיולה לפיגו…‬
‫בתקופה שהיינו יחד בברצלונה,‬ ‫הוא היה שחקן מדהים,‬
‫בלשון המעטה.‬
‫ערב טוב מאצטדיון סנטיאגו ברנבאו במדריד.‬
‫איזו אווירה בגמר הגביע הספרדי.‬
‫ברצלונה וריאל בטיס‬ ‫נמצאות רק כמה דקות מבעיטת הפתיחה.‬
‫הדבר הכי טוב בלואיש היה שכשהיית בצרות,‬
‫הוא היה מגיע לעזור.‬
‫- 1:1‬ ‫פיגו, דקה 45 -‬
‫יש הרבה שחקנים גדולים‬
‫שמתקשים לפעמים כשהמצב קשה.‬
‫לואיש היה ההפך הגמור.‬
‫כשהמצב היה קשה,‬ ‫הוא היה אומר, "תן את הכדור",‬
‫ומנסה לשנות את המצב.‬
‫- 3:2‬ ‫פיגו, דקה 114 -‬
‫לדעתי, ברצלונה הבקיעה את שער הניצחון!‬
‫- פיגו‬ ‫שני שערים -‬
‫הנה הוא!‬
‫מי הבקיע את שער הניצחון אתמול?‬
‫"אל תפסיק, פיגו, פיגו‬
‫אל תפסיק, פיגו, פיגו"‬
‫אפשר לקנות לוח שנה של פיגו…‬
‫גלויה…‬
‫כרזה…‬
‫וחולצה מספר שבע של פיגו.‬
‫זה באמת פיגו-מאניה.‬
‫ערב טוב. ברוכים הבאים לקאמפ נואו.‬ ‫ואין משחק גדול מזה.‬
‫ברצלונה נגד ריאל מדריד.‬
‫הקלאסיקו.‬
‫כאן בקאמפ נואו,‬
‫ברצלונה עשויה להיות‬
‫אלופת הליגה לשנת 1997/1998.‬
‫לשחק נגד לואיש פיגו זו לא חוויה.‬
‫זה סבל.‬
‫- רוברטו קרלוס‬ ‫ריאל מדריד 1996-2007 -‬
‫כששיחקת נגד לואיש לא ישנת טוב בלילה לפני.‬
‫הוא היה קפטן ברצלונה,‬ ‫ותפקידי היה לשמור עליו.‬
‫ידעתי מה עליי לעשות,‬ ‫אבל זה היה בלתי אפשרי.‬
‫הוא היה הכי טוב בעולם.‬
‫ברצלונה יכולה‬ ‫לטעום את טעמה המתוק של זכייה באליפות.‬
‫לומר שהוא היה הסמל של המועדון‬
‫זה הסיכום המושלם לתקופה של פיגו בברצלונה.‬
‫הזדהיתי עם ערכי המועדון.‬
‫הייתי מוכן למות למען הקבוצה.‬
‫אני חושב שזו הסיבה שנתפסתי כאחד מהם.‬
‫אני חושב שיש אנשים מסוימים‬ ‫שצריכים לברך אותנו.‬
‫הבכיינים ממדריד! השתחוו לאלופים!‬
‫תחי בארסה!‬
‫ברצלונה היא האלופה לעונת 1998/1999.‬
‫זה תואר הליגה השישי שלהם בשנות ה-90.‬
‫הם זכו באותו מספר אליפויות בעשור הזה‬ ‫כמו ב-40 השנים הקודמות.‬
‫לואיש, קודם כול, מזל טוב.‬
‫האם זו ראיה מוחשית‬ ‫לעליונותה הנוכחית של ברצלונה?‬
‫כרגע אני חושב שבבארסה‬ ‫יש אנשי מקצוע מדהימים,‬
‫שחקנים מדהימים, כמו בכל שנות ה-90,‬
‫ואנחנו בהחלט המועדון הכי טוב בעולם.‬
‫אלופים, גבר!‬
‫אנחנו הכי טובים.‬
‫תחי בארסה!‬
‫זכינו באליפות שתי עונות ברציפות.‬
‫כשזוכים באליפות, אז הקבוצה שלך הכי טובה.‬
‫זו הייתה תקופה נהדרת בשבילי,‬
‫ובגיל צעיר כל כך.‬
‫פגשתי אז גם את אשתי.‬
‫בתי הראשונה נולדה בברצלונה.‬
‫האמת היא ששמחתי מאוד.‬
‫היום ה-31 במרץ.‬
‫דניאלה בדיוק בת שנה,‬
‫ואנחנו חוגגים בבית.‬
‫אתה זוכר את העונה האחרונה של פיגו?‬
‫הוא נראה לא מאושר? הוא הזכיר את החוזה שלו?‬ ‫-לא.‬
‫לא, אף פעם.‬
‫היה לו כישרון גדול להפריד בין הכדורגל‬
‫לחיים מחוץ למגרש.‬
‫אני זוכר שבחודשים האחרונים שלו,‬
‫היו כל כך הרבה שמועות,‬
‫ודיברנו על זה.‬
‫התעניינתי בשלומו.‬
‫הוא אמר שהוא בסדר ושמה שיהיה יהיה.‬
‫אבל הוא היה כהרגלו.‬
‫הייתי מאושר מאוד בעיר ובמועדון.‬
‫אבל מה שהיה חשוב לי‬
‫הוא שארגיש שמעריכים את התרומה שלי למועדון.‬
‫לפעמים אולי לא הרגשתי שראשי המועדון‬
‫מעריכים אותי‬
‫כמו אלה שעודדו את המועדון, האוהדים.‬
‫עבורי, אושר משמעותו לשחק כדורגל‬
‫אבל גם לזכות בהכרה על מה שעשיתי.‬
‫אני לא יכול להגיב. אני לא יודע מה יקרה.‬
‫אבל אני מקווה‬ ‫שהעניינים ייפתרו וכולנו נירגע.‬
‫התכוונתי להגיד, "תיהנה מהחופש",‬ ‫אבל אתה לא מקבל חופש.‬
‫אז בהצלחה באליפות אירופה.‬ ‫-תודה.‬
‫כשאתה מרגיש ככה,‬
‫שאנשים לא מעריכים אותך,‬
‫אולי יש מועדון אחר שיכיר בך ויכבד אותך.‬
‫ייתכן שהם חוו עוד עונה מאכזבת בליגה...‬
‫- 24 במאי -‬
‫אבל ריאל מדריד רחוקה משחק אחד‬ ‫מכיבוש אירופה שוב.‬
‫מדריד תתמודד מול ולנסיה‬ ‫בגמר ליגת אלופות כל-ספרדי.‬
‫ריאל מדריד שלוש, ולנסיה אפס!‬
‫ריאל מדריד סופרת עכשיו שמונה גביעי אלופות!‬
‫התרבות בריאל מדריד היא‬
‫שצריך לשחק בליגת האלופות ולזכות בה.‬
‫ההכנה שלנו תמיד הייתה ממוקדת בליגת האלופות‬
‫בגלל התקופה הממושכת שלא זכינו בה.‬
‫בשבילי...‬
‫- פרננדו היירו‬ ‫ריאל מדריד 1989-2003 -‬
‫אין ספק שזה הרגע המרכזי‬ ‫בהיסטוריה המודרנית של ריאל מדריד.‬
‫הוא השיב למועדון את העצמה‬
‫ואת המעמד באירופה.‬
‫שני גביעי האלופות‬ ‫בהם זכינו תחת לורנסו סאנס‬
‫היו מדהימים עבור המועדון.‬
‫בתור נשיא, אני חושב שלורנסו היה לבבי מאוד.‬
‫הוא היה מאוד קרוב אלינו, כמו דמות אב.‬
‫ספרד היא מדינה מיוחדת‬
‫שבה הנשיאים הם הגיבורים.‬
‫יש להם נוכחות ציבורית חזקה.‬
‫יש להם נוכחות חזקה בקבוצה ובחדר ההלבשה.‬
‫הנשיא צריך להיות במרכז‬ ‫בתור סמל של המועדון.‬
‫זה רשמי.‬
‫בקיץ הקרוב,‬ ‫חברי ריאל מדריד יצטרכו לבחור נשיא.‬
‫ללורנסו סאנס נותרה שנה אחת לנשיאות‬
‫אבל הוא החליט שזה הזמן הנכון‬
‫להבטיח קדנציה נוספת.‬
‫עכשיו צריך לחכות ולראות‬
‫אם יש מועמד שמסוגל לאתגר‬
‫נשיא שזכה בשני גביעי אלופות בשלוש שנים.‬
‫היום יש לנו אורח מיוחד מאוד בתכנית שלנו.‬
‫הוא בן 53. הוא מהנדס אזרחי. הוא נשוי.‬
‫הוא חבר ריאל מדריד כבר 40 שנה.‬
‫קבלו בבקשה את פלורנטינו פרס.‬
‫ערב טוב.‬
‫אתה הנשיא הבא של ריאל מדריד?‬ ‫-אני בטוח בזה.‬
‫ידענו שהוא איש עסקים חשוב וחזק,‬
‫שאהב כדורגל‬
‫והציב את עצמו כמועמד בבחירות לנשיאות.‬
‫- ככה מדריד תזכה -‬
‫אבל לא הכרנו אותו באמת.‬
‫למה שמישהו ירצה‬ ‫להיות נשיא של קבוצת כדורגל?‬
‫יש סיבות רבות.‬ ‫למה שמישהו ירצה להיות נשיא של מדינה?‬
‫בשביל הכוח. כדי לקבל את ההחלטות.‬
‫במקרה של פלורנטינו,‬ ‫הוא חבר מועדון במדריד מהיום שנולד.‬
‫- חוסה רמון דה לה מורנה‬ ‫שדר -‬
‫אביו הפך אותו לחבר.‬
‫ואני חושב שאלה החיים שלו.‬
‫חשבתי שהאופי שלו מחושב בדיוק כמו עכשיו,‬
‫קר מזג כמו עכשיו,‬
‫אבל אולי הוא היה יותר תמים‬
‫לגבי עולם הכדורגל.‬
‫- קמפיין לנשיאות ריאל מדריד‬ ‫פלורנטינו פרס -‬
‫כדורגל עוסק בתוצאות.‬
‫- חוסה דיאז‬ ‫"מארקה" -‬
‫מדריד זכתה בשני גביעי אלופות.‬ ‫איך הוא ינצח?‬
‫פלורנטינו העביר את המסר‬
‫שלמרות שריאל מדריד זכתה בשני גביעי אלופות,‬
‫היה חסר להם משהו.‬
‫הם היו זקוקים לשחקנים ברמה מסוימת‬
‫כדי להחזיר מוניטין, שלדעתו,‬
‫דעך בזירה הבינלאומית.‬
‫יש שתי דרכים לנצח.‬
‫לנצח בקטן או לנצח בגדול,‬
‫וזו הדרך‬ ‫שבה הקבוצות של ריאל מדריד ניצחו בעבר.‬
‫מה שאני רוצה לעשות זה לנצח בגדול.‬
‫לכן זה המועדון המוכר ביותר‬
‫והיוקרתי ביותר בעולם.‬
‫המועדון הזה, כידוע,‬
‫הוכרז כמועדון המאה על ידי פיפ"א,‬
‫וזה בגלל הסגנון והדרך הייחודיים שלו.‬
‫למרבה הצער,‬ ‫אנחנו רחוקים מהתדמית הזאת עכשיו.‬
‫דבר לא יכול היה לעצור את די סטפנו.‬
‫ריאל מדריד זכתה בגביע אירופה הראשון.‬
‫ריאל מדריד ייחודית בגלל ההיסטוריה שלה.‬
‫ההישג המדהים הזה של ריאל מדריד‬
‫מצדיק את מפגן התמיכה העצום הזה מצד אוהדיה.‬
‫בדיוק בגלל שאין להם...‬
‫- חורחה ולדאנו‬ ‫מנהל מקצועי בריאל מדריד 2000-2005 -‬
‫זהות תרבותית, חברתית או פוליטית ברורה,‬
‫ריאל מדריד מחויבת לניצחון.‬
‫פלורנטינו פרס רואה את ריאל מדריד‬ ‫כקבוצה אגדית.‬
‫הוא תמיד ציפה לטוב ביותר מהמועדון,‬
‫והוא רצה שהמועדון יעמוד בציפייה הזו.‬
‫מר פרס, בהצלחה בקמפיין הבחירות שלך.‬
‫תודה רבה על ההזדמנות‬
‫לדבר איתך ועם עמיתיי חברי המועדון.‬
‫אני זוכר שאכלתי איתו צהריים‬
‫ואמרתי לו שחשבתי שזה כמעט בלתי אפשרי.‬
‫אמרתי לו, "יש לך חלב על השפתיים,‬
‫ובעולם הכדורגל,‬
‫שבו לכולם יש אקדח מתחת לשולחן,‬
‫לא תחזיק מעמד יומיים".‬
‫והוא אמר לי,‬ ‫"זה מה שאתה חושב. בעולם העסקים..."‬
‫אמרתי, "לעולם העסקים אין שום קשר לזה".‬
‫מתי פלורנטינו הזכיר לראשונה את התוכנית‬ ‫להחתים את פיגו?‬
‫בפגישתנו הראשונה.‬
‫הוא שאל מה דעתי על השחקן.‬
‫הוא רואה בכדורגל כעסק של גיבורים,‬
‫והוא שם עין על הטובים בעולם מהיום הראשון.‬
‫- ארבעה שבועות לבחירות -‬
‫הייתי בבית.‬
‫חבר שלי התקשר אליי.‬
‫הוא אמר, "אחי, איפה אתה?"‬
‫- פאולו פוטרה‬ ‫פורטוגל, 95'-83' -‬
‫אמרתי, "במדריד." הוא ענה, "בוא! זה דחוף.‬ ‫אתה יכול לבוא הנה עכשיו?"‬
‫ראיתי בניינים מרשימים ונכנסתי פנימה.‬
‫המזכירה לקחה אותי למשרד‬
‫והכירה לי את פלורנטינו פרס.‬
‫זו הייתה הפעם הראשונה בחיי‬ ‫ששמעתי את השם הזה.‬
‫האיש הזה מועמד להיות נשיא ריאל מדריד.‬
‫אבל הוא יתמודד רק‬
‫אם לואיש פיגו יצטרף אליו.‬
‫חשבתי שזו בטח בדיחה.‬
‫מה אני עושה שם?‬
‫איך היית מתאר את פאולו פוטרה?‬ ‫-מרהיב.‬
‫פאולו היה הגיבור שלי.‬
‫הוא היה השחקן הכי טוב של פורטוגל,‬ ‫אז בילדותי הערצתי את פאולו.‬
‫ואז, ואני לא יודע איך,‬
‫הוא נעשה מעורב בהעברה שלי.‬
‫פאולו מסוגל לכל דבר!‬
‫ללואיש פיגו‬ ‫היה סעיף שחרור של 60 מיליון אירו.‬
‫מי ישלם את זה?‬
‫"אל תדאג," הוא אמר.‬
‫"אני אשלם."‬
‫אז התקשרתי לסוכן של לואיש פיגו,‬
‫חוסה וייגה, שהיה חבר טוב שלי.‬
‫- פאולו פוטרה -‬
‫בזמנו, הייתי הסוכן המוביל בכדורגל.‬
‫"היי, חוסה. מה נשמע?"‬
‫ואמרתי,‬ ‫"פאולו, בבקשה אל תתקשר אליי בערב..."‬
‫- חוסה וייגה‬ ‫הסוכן של פיגו 1989-2004 -‬
‫"לספר לי על מועמד שמנסה לנצח‬ ‫בבחירות בריאל מדריד ורוצה להחתים את פיגו.‬
‫זה לא אפשרי.‬
‫לא, פאולו, עזוב את זה.‬ ‫בוא נדבר בפעם אחרת, לא עכשיו."‬
‫והוא ניתק לי.‬
‫אבל השארתי את הטלפון שלי במצב הזה.‬
‫נשארתי על הקו ודיברתי לעצמי.‬
‫ואמרתי, "כן, חוסה. בסדר".‬
‫וה-30 עד 40 שניות האלה,‬ ‫כשהעמדתי פנים שאני מדבר עם חוסה,‬
‫היו המפתח‬
‫לכל המבצע.‬
‫מה חשבתי לעצמי?‬
‫אם פלורנטינו פרס יכול‬ ‫לשלם 60 מיליון אירו בתוספת מע"מ במזומן,‬
‫הוא יכול לשלם יותר.‬
‫גלגלי השיניים הסתובבו לי בראש.‬
‫אז הנחתי את הטלפון על השולחן‬ ‫ואמרתי לפלורנטינו,‬
‫"הוא רוצה עמלה של עשרה מיליון אירו".‬
‫והוא אמר לי, "חמישה מיליון".‬
‫והתפשרנו על שישה מיליון.‬
‫פאולו אף פעם לא מפסיק,‬ ‫והוא התקשר אליי שוב.‬
‫"אחי, זו הזדמנות של פעם בחיים‬
‫זה חסר תקדים."‬
‫ככה פאולו פוטרה תמיד מדבר.‬
‫"חוסה, תירגע. אל תנתק.‬ ‫עמלה של שישה מיליון אירו‬
‫עמלה של שישה מיליון אירו מחכה לנו.‬
‫תירגע. אל תנתק!"‬
‫ואז חוסה אמר,‬
‫"מה? עמלה של שישה מיליון אירו?"‬
‫ובאותו יום,‬
‫סאגת לואיש פיגו החלה.‬
‫מדהים שהיא התחילה בשקר.‬
‫אז נסעתי למדריד להיפגש עם פלורנטינו פרס‬
‫במשרדו באיי.סי.אס.‬
‫מר פרס הסביר לי את התוכנית.‬
‫וכל מה שהוא אמר היה הגיוני,‬ ‫אבל יהיה קשה מאוד לביצוע.‬
‫אז אמרתי לו, "אני אשוחח עם לואיש,‬
‫ונדבר שוב".‬
‫לואיש פיגו היה בהולנד באליפות אירופה,‬
‫אז נסעתי ישר לשם.‬
‫- מחנה האימונים של פורטוגל‬ ‫יורו 2000 -‬
‫הבוקר, חוסה וייגה הגיע למלון של פורטוגל.‬
‫חוסה וייגה הוא הסוכן של לואיש פיגו.‬
‫וייגה צפוי לדון בעתידו של השחקן.‬
‫המידע שהיה לי הוא שישנו אדם,‬
‫אותו לא הכרתי,‬
‫שרוצה שאחתום במדריד אם הוא ינצח בבחירות.‬
‫"הוא רוצה שתגיד‬ ‫שתחתום במדריד אם הוא ינצח."‬
‫ואני אמרתי, "השתגעתם?‬
‫איך אוכל לומר למישהו,‬ ‫כשאני לא יודע אם הוא ינצח,‬
‫שאלך לריאל מדריד, כשיש לי חוזה בברצלונה?‬
‫אין סיכוי שאוכל לעשות את זה".‬
‫אף מועדון‬ ‫לא הוציא כל כך הרבה כסף על שחקן מעולם.‬
‫הם הציעו פי ארבעה ממה שהרווחתי בברצלונה.‬
‫היה לי קשה להאמין לזה.‬
‫זה היה קיץ מוזר‬
‫כי היו גם בחירות לנשיאות בברצלונה.‬
‫זה יוצא דופן‬ ‫ששני המועדונים מקיימים בחירות בו זמנית.‬
‫אבל זה מה שקרה.‬ ‫אמרתי לסוכן שלי, "תמשיך לדבר.‬
‫תמשיך לדבר עם האנשים הרלוונטיים,‬ ‫ובוא נראה מה יקרה".‬
‫לואיש אמר, "טוב, לך לברצלונה‬
‫ותברר אם אפשר לשפר את החוזה שלי.‬
‫אם הם יעשו את זה, אני אשאר בבארסה".‬
‫התחרות על משרת נשיא ברצלונה הבא החלה.‬
‫חואן גספר הוא הפייבוריט הגדול ביותר‬ ‫לרשת את הנשיא הנוכחי.‬
‫זה סופו של עידן בברצלונה‬
‫אבל תחילתו של עידן חדש.‬
‫וחברי בארסה יכולים לבחור נשיא חדש.‬
‫- חואן גספר‬ ‫תשוקה לבארסה -‬
‫המועמדות שלי הייתה קלה מאוד.‬
‫לא היה עליי להציג את עצמי‬ ‫בפני חברי בארסה ולומר, "תצביעו לי".‬
‫- חואן גספר‬ ‫סגן נשיא ברצלונה 1978-2000 -‬
‫כל מה שאמרתי היה, "הנה אני.‬ ‫אני סגן הנשיא כבר 22 שנה.‬
‫אתם כבר יודעים מה טוב ורע ובי".‬
‫תכניס את זה לראש.‬ ‫בארסה זה המועדון הכי טוב בעולם.‬
‫אל תגיד שיש להפוך את בארסה‬ ‫למועדון הכי טוב בעולם. היא כבר כזו!‬
‫חואן גספר שאני מכיר‬ ‫הוא לא טיפוס שקל לעבוד איתו.‬
‫הוא נתפס כאדם שאהב את ברצלונה היקרה שלו,‬
‫אין על זה עוררין,‬
‫אבל הוא גם הבטיח הבטחות שהוא לא קיים.‬
‫אז בכל הנוגע למילה שלו,‬
‫הוא תמיד הותיר בך ספקות.‬
‫נסעתי לברצלונה,‬
‫ואמרתי לחואן גספר,‬
‫"יש לנו הצעה שלא נוכל לסרב לה..."‬
‫לא אמרתי איזה מועדון מעורב.‬
‫"...ואנחנו רוצים לראות אם‬
‫נוכל לשפר את תנאי החוזה של לואיש פיגו".‬
‫זאת הייתה מין אובססיה של לואיש.‬
‫מדי פעם, הוא או וייגה היו מבקשים יותר כסף.‬
‫אבל זה נורמלי בעולם הכדורגל.‬
‫חואן גספר ענה,‬
‫"לא יעלה על הדעת. אין מצב‬
‫אני לא מחדש חוזה לאף אחד עכשיו.‬
‫בכל מקרה, יהיו בחירות,‬
‫ובמהלך התהליך הזה, אנחנו לא מחדשים חוזים".‬
‫לפיגו יש חוזה עם ברצלונה‬ ‫שמסתיים בעוד שלוש או ארבע שנים.‬
‫הוא רוצה לשפר את החוזה שלו,‬
‫אבל כרגע אין לנו שום כוונה לעשות זאת,‬
‫כי עשינו את זה לפני שנה.‬
‫כל כך הרבה תשומת לב ללואיש פיגו‬
‫כשפורטוגל מתחילה את קמפיין יורו 2000 שלהם.‬
‫אלוהים אדירים!‬
‫הנשיא אמר שהוא לא יכול לפתור כלום‬ ‫ושאני צריך לדבר עם המועמדים.‬
‫המועמדים אומרים‬ ‫שאין להם את הכוח לנהל משא ומתן‬
‫ושאני צריך לדבר עם הנשיא.‬
‫אז שולחים אותי מאחד לשני.‬
‫אנשים מדברים על רגשות, שכמובן יש לי,‬
‫אבל אני צריך שהרגשות האלה יהיו הדדיים.‬
‫בסופו של דבר, זו מערכת יחסים.‬
‫אבל נראה שאף אחד לא מוכן להקשיב לי‬
‫כדי לקבל החלטה.‬
‫חזרתי להולנד.‬
‫הסברתי את המצב ללואיש פיגו,‬
‫והוא אמר לי, "הייתי רוצה להישאר בברצלונה".‬
‫פורטוגל וטורקיה נלחמות על המקום בחצי הגמר.‬
‫יפה מאוד.‬
‫אונסל אומר שהייתה עבירה.‬ ‫השופט לא רוצה לשמוע...‬
‫וזה השני.‬
‫"לך לדבר עם חואן גספר בפעם האחרונה בהחלט."‬
‫"חואן, בוא נהיה מאוד ברורים. זה רציני."‬
‫"אם לא נגיע להסכם ולא תעשה מהלך,‬
‫ברצלונה תאבד את לואיש פיגו".‬
‫"לא, זה בלתי אפשרי.‬
‫אתה מנסה לשאת ולתת איתי. אתה סוחט אותי.‬
‫אם מישהו ישלם את סעיף השחרור,‬ ‫אם מישהו יביא את השיק,‬
‫אני אשלח אותך ואת לואיש פיגו‬ ‫במחלקה ראשונה‬
‫על מרבד קסמים החוצה מפה.‬
‫תביא את השיק של סעיף השחרור‬
‫כי אני לא מאמין שיש מועדון בעולם‬ ‫שיכול לשלם את הסכום הזה".‬
‫אז אמרתי, "בסדר, חואן, אם זה מה שאת רוצה,‬
‫אז אנחנו נתקדם הלאה".‬
‫אז התקשרתי ללואיש פיגו…‬
‫ברור שיש פה חוסר רצון עד כה.‬
‫תראה,‬ ‫כשאנשים רוצים לפתור בעיות, הם יפתרו אותן.‬
‫גספר התייחס אליי כאילו אני אפס.‬
‫לא ציפיתי לזה. אולי ציפיתי ליותר חום.‬
‫או סוג של הכרה.‬
‫הייתי עצבני.‬
‫אחרי שדיברתי איתו, חשבתי,‬
‫"למען השם,‬
‫הבחור הזה חושב שאני מבלף‬ ‫כדי לשפר את החוזה שלי שוב!"‬
‫אז הכול התחיל כי הייתי עצבני.‬
‫חצי גמר יורו 2000 בבריסל.‬
‫צרפת נגד פורטוגל.‬
‫וזידאן מבקיע!‬
‫וצרפת בגמר.‬
‫לואיש פיגו ופורטוגל הולכים הביתה.‬
‫פיגו, אתה פה עם פורטוגל,‬ ‫אבל אם מדברים על עניינים אישיים,‬
‫תישאר בברצלונה בעונה הבאה?‬
‫בוא לא נדבר עליי. רק על פורטוגל.‬
‫מתי תדבר על עצמך?‬
‫אני אף פעם לא מדבר עליי.‬
‫אז לא תגיב באיזה מועדון תשחק?‬
‫תראה, יש לי חוזה ואני מצפה לעמוד בו.‬
‫יצאתי לחופשה.‬
‫כמה שבועות בלבד לאחר מכן,‬ ‫הדברים התחילו להתפתח,‬
‫והם התגלגלו מהר מאוד‬
‫עד שזה נהיה רציני מאוד.‬
‫- מדריד -‬
‫- 11 ימים לבחירות -‬
‫קיבלתי מידע ממישהו‬
‫שפלורנטינו מנסה אולי להחתים את פיגו.‬
‫דיברתי עם פלורנטינו.‬
‫הוא נבהל ואמר לי שזה לא נכון.‬
‫ואז הוא אמר שזה נכון.‬ ‫אמרתי, "אני מפרסם את הסיפור".‬
‫הוא אמר, "אם תפרסם את זה, תהרוס לי הכול.‬
‫אל תעשה את זה. אתה תדפוק הכול!"‬
‫אמרתי, "אפרסם זאת בחצות".‬
‫זה היה יום רביעי.‬
‫מיצ'ל סלגאדו התחתן עם בתו של לורנסו סאנס.‬
‫הלכתי לחתונה.‬
‫אתה יותר לחוץ לקראת החתונה או הבחירות?‬ ‫-אני לא חושב על הבחירות היום.‬
‫איך אדע ש"מארקה" לא ידליפו את הסיפור ברשת?‬
‫הם עלולים להדליף קודם, "פיגו חותם במדריד".‬ ‫ואז הסיפור של מארקה.‬
‫אז בדקתי מה השעה.‬
‫היה 18:20, בדיוק באמצע הטקס.‬
‫עזבתי את הכנסייה.‬
‫אני לא מחכה עד חצות.‬ ‫אני הולך לפרסם את זה ב-20:30.‬
‫נכנסתי למכונית.‬
‫התחיל שידור חי‬
‫בחדשות "קדנה סר".‬
‫"פיגו יהיה ההחתמה החדשה של ריאל מדריד‬ ‫אם פלורנטינו פרס יהפוך לנשיא."‬
‫ואז המצאתי משהו‬ ‫שיהפוך את זה לסיפור גדול עוד יותר.‬
‫"פלורנטינו אמר..."‬
‫"שאם פיגו לא יגיע למדריד,‬ ‫הוא ישלם את דמי החבר של כולם".‬
‫את החלק הזה המצאתי.‬
‫פלורנטינו התקשר אליי,‬ ‫"מנוול, אתה יודע מה עשית?‬
‫ואפילו אמרת שאשלם את כל דמי החבר!"‬
‫לורנסו סאנס היה במכונית מאחוריי.‬
‫והוא שמע את החדשות במכונית.‬
‫כשהגענו לקבלת הפנים, לורנסו ראה אותי וצעק,‬
‫"עשו ממך צחוק!"‬
‫אמרתי, "רק תתרכז בכלה. זו העבודה שלך".‬
‫אבל הוא המשיך.‬
‫"גרמת לעצמך להיראות כמו אידיוט."‬
‫לאחר מכן, כולם דיברו רק על זה.‬
‫ב"קדנה סר" פרסמו כי פלורנטינו פרס,‬
‫אחד המועמדים לנשיאות ריאל מדריד,‬
‫ייתכן שהחתים את לואיש פיגו.‬
‫הכול מצביע על כך‬ ‫שפלורנטינו פרס החתים את לואיש פיגו...‬
‫אחד השחקנים הטובים בעולם.‬
‫אבל הוא לא יעזוב בחינם.‬
‫מחירו הוא 60 מיליון אירו,‬
‫סכום שהופך אותו‬ ‫לשחקן היקר ביותר בכל הזמנים.‬
‫- פיגו הוא הפצצה של פלורנטינו -‬
‫- פיגו הוא הפצצה -‬
‫זו הייתה באמת פצצה.‬
‫אבל בשלב הזה כולנו אמרנו,‬
‫"זה בלתי אפשרי. באמת".‬
‫כי זה היה בלתי אפשרי.‬ ‫בזמנו זה נראה בלתי אפשרי.‬
‫זה כמו שריאל מדריד תחתים את מסי.‬
‫בלתי אפשרי.‬
‫כמו להגיד שאתה לוקח את ראול מריאל מדריד.‬
‫מה הסגל של ריאל מדריד היה אומר?‬ ‫מה השחקנים האחרים יגידו?‬
‫כולם היו בחופשה‬
‫כששמענו לראשונה את השמועות‬ ‫על הצטרפותו של פיגו למועדון.‬
‫הייתי ספקן.‬
‫דיברתי עם כמה מהחבר'ה בטלפון,‬ ‫כמו איקר קסיאס ופרננדו היירו.‬
‫- מלחמה על פיגו -‬
‫למען האמת, זה היה בלתי ייאמן.‬
‫לא.‬
‫החוזה המקדים היה כזה עניין גדול.‬
‫כולם ידעו מהו סעיף השחרור שלו‬
‫ושהוא ישולם אם פלורנטינו ינצח בבחירות.‬
‫באופן אישי, חשבתי שזה בלתי אפשרי.‬
‫הסוכן של השחקן הפורטוגלי מודה שהיה קשר,‬
‫אבל נכון לעכשיו פרס שותק בעניין,‬
‫למרות שהוא לא מכחיש את החדשות.‬
‫אם אני נשיא ריאל מדריד,‬ ‫השחקנים הטובים ביותר ישחקו במדריד.‬
‫אז אתה לא מכחיש שנחתם הסכם?‬
‫איני מכחיש שאם אהיה נשיא,‬ ‫במדריד ישחקו השחקנים הטובים ביותר.‬
‫הסוכן של פיגו היה יותר גלוי‬
‫והודה בקשר עם פלורנטינו פרס.‬
‫זה נכון. אם הוא אומר שזה נכון, אז כן.‬
‫הייתה לי פגישה איתו בשבוע שעבר.‬
‫הציבור יודע זאת עכשיו‬ ‫ופלורנטינו יודע מה הוא אומר.‬
‫ואם הוא אומר זאת,‬ ‫זה בגלל שהוא יכול לעשות זאת.‬
‫חוזים יש לכבד.‬
‫עם זאת, המועמדים לברצלונה לא מאמינים לזה.‬
‫פיגו לא אישר חתימה על חוזה בשמו.‬
‫אבל אם הם מספיק פזיזים, ואני בטוח שהם לא,‬
‫לחתום על מסמך כלשהו,‬ ‫החוזה הזה לא חוקי לחלוטין.‬
‫אסביר את זה מהר מאוד למי שלא קרא במארקה.‬
‫כתוב שב-1 ביולי‬
‫נחתם מסמך בין וייגה לפלורנטינו פרס.‬
‫מר גספר אומר שהמסמך הזה לא חוקי,‬
‫אבל עורכי המארקה טוענים שראו שוייגה חתם.‬
‫הדבר הכי גרוע בסאגת פיגו,‬
‫המקום שבו המילה בגידה נכנסת,‬
‫הוא שלדבריו,‬
‫וייגה חתם על חוזה ללא ידיעתו.‬
‫אני לא מאמין לו.‬
‫איך סוכן יכול לעשות את זה‬ ‫בלי הסכמה מילולית של השחקן שלו?‬
‫אבל בכל מקרה,‬ ‫לואיש פיגו דחה את החוזה הזה במשך זמן רב,‬
‫לפי הגרסה שלו לסיפור.‬
‫הוא טוען שהוא לא ידע כלום,‬ ‫שזה משהו שהסוכן שלו עשה,‬
‫ושהוא לא ידע על החוזה.‬
‫איזה חוזה מקדים?‬
‫תראה, אני יכול רק לומר את האמת שלי.‬
‫אני חושב…‬
‫האדם שיכול באמת להגיב לזה‬
‫הוא חוסה,‬
‫מי שתאורטית, כך אומרים, חתם על החוזה.‬
‫הדבר היחיד שעשיתי היה להגיד לחוסה,‬
‫"תראה, תדבר עם מי שאתה צריך‬
‫ואז נוכל להחליט אם זה אמיתי או לא".‬
‫אז אני באמת לא יודע אם מישהו חתם על חוזה‬ ‫כי מעולם לא ראיתי אותו.‬
‫היה חוזה מקדים?‬
‫כן, היה.‬
‫חתמת עליו?‬ ‫-כן, חתמתי עליו.‬
‫פיגו חתם עליו?‬ ‫-לא.‬
‫פיגו לא חתם עליו. הוא לא היה יכול.‬
‫פיגו ביקש ממך לחתום על החוזה?‬ ‫-כן.‬
‫דבר אחד הוא שאני אומר לו לדבר עם אנשים‬
‫אבל זה דבר אחר אם הוא חותם על משהו בשמי.‬
‫אם הוא חתם עליו,‬ ‫הוא זה שהתחייב ולקח את הסיכון‬
‫במצב הזה.‬
‫כי לא הייתה לו דרך לגרום לי להיות אחראי‬
‫במצב כזה.‬
‫אין לי עניין לשקר. עברו 21 שנה.‬
‫אבל אני חושב שהגיע הזמן‬ ‫שאספר את הגרסה שלי.‬
‫לואיש פיגו מעולם לא ראה את החוזה הזה.‬
‫מעולם לא.‬
‫לפלורנטינו פרס לא היה עותק.‬ ‫הייתה רק גרסה אחת שלו.‬
‫לפני שחתמתי על החוזה,‬
‫התקשרתי ללואיש פיגו‬ ‫והקראתי לו את החוזה במלואו.‬
‫ושאלתי את לואיש,‬
‫"לואיש, אפשר לחתום?"‬
‫ולואיש ענה, "כן, אתה יכול".‬
‫אז חתמתי עליו.‬
‫אין סיכוי שהייתי חותם על מסמך כלשהו‬
‫ללא הסכמת השחקן,‬ ‫בין אם זה פיגו או כל אחד אחר.‬
‫לא ייתכן.‬
‫לורנסו סאנס לא מאמין בזה.‬
‫בינתיים הוא דורש‬ ‫שיכבדו את הסגל של ריאל מדריד‬
‫וחושב שאין לסמוך על הסוכן של פיגו,‬ ‫חוסה וייגה.‬
‫זו פיסת נייר חסרת ערך. הוא לא מבין כדורגל.‬
‫אם אתה סומך על סוכן‬ ‫שמסוגל לחתום על חוזים עם מועדונים שונים…‬
‫יובה, פארמה…‬
‫נראה לי שאתה לא מבין בכדורגל.‬
‫- חמש שנים קודם -‬
‫פגשתי אותו בגיל 16 או 17.‬ ‫התחלנו לעבוד יחד אז.‬
‫לואיש פיגו כבר היה ברמה כל כך גבוהה‬ ‫שהיה ברור שעתידו לשחק בחו"ל.‬
‫יש שם פורטוגלי בכותרות,‬
‫שחקן ספורטינג ליסבון, לואיש פיגו,‬
‫עליו נלחמות פארמה ויובנטוס.‬
‫העזיבה של פיגו את ספורטינג‬ ‫היא אופרת סבון אמיתית,‬
‫ועדיין לא ידוע לאן השחקן יגיע.‬
‫אנחנו מדברים על שנות ה-90,‬
‫והכדורגל האיטלקי היה הטוב בעולם.‬
‫כל שחקן רצה לשחק באיטליה.‬
‫פיגו חתם בפארמה הבוקר במשרד כאן בליסבון.‬
‫עד הצהריים הוא חתם על הקו המקווקו,‬
‫ולחיצות הידיים מעידות כי יצטרף למועדון‬ ‫בשלוש השנים הבאות.‬
‫פארמה ניצחה את יובנטוס, לפחות בשכנוע פיגו.‬
‫אבל יובנטוס לא ויתרה.‬
‫והם חתמו על הסכם עם לואיש פיגו.‬
‫פארמה ויובנטוס מנסות‬ ‫לקבוע את היעד הסופי של פיגו.‬
‫הייתה פגישה קשה ביום שבו העיתון "המשחק"‬
‫חשף האשמות חדשות נגד סוכנו של השחקן,‬ ‫חוסה וייגה.‬
‫הם שכנעו אותו לחתום על ההסכם בלי שאדע.‬
‫וייגה פישל במכתב שפורסם לאחרונה.‬
‫קודם הוא מתייחס למסמך‬ ‫שנחתם בין פיגו ליובנטוס כהסכם.‬
‫אבל בפסקה השנייה, הוא מתייחס אליו כחוזה.‬
‫הסוכן הודה בטעות שפיגו,‬
‫במקום לחתום על הסכם ראשוני,‬
‫חתם על חוזה אמיתי עם המועדון מטורינו.‬ ‫הסתירות ברורות.‬
‫אתה מודע לכך‬ ‫שיובנטוס עלולה להפעיל לחץ על הרשויות‬
‫ואתה לא תוכל לשחק באיטליה?‬
‫אתה מודע לזה?‬
‫לא, כי חתמתי על חוזה תקף רק עם פארמה…‬
‫אתה בטוח?‬
‫למיטב ידיעתי, זה המצב.‬
‫חתמת על חוזה עם יובנטוס?‬ ‫-לא. חתמתי על הסכם.‬
‫כבר אמרתי את זה כמה פעמים.‬
‫החוזה היחיד שהיה לי היה עם הסוכן שלי,‬ ‫ואני אכבד אותו.‬
‫יובנטוס ופארמה ויתרו על החתמת לואיש פיגו.‬
‫שני המועדונים‬ ‫נפגשו עם התאחדות הכדורגל האיטלקית‬
‫ונאסר על השחקן‬ ‫לשחק באיטליה בשנתיים הקרובות.‬
‫מאחר שנאסר עליו לשחק באיטליה במשך שנתיים,‬
‫עליו להיות מושאל מפארמה למועדון אחר,‬ ‫אולי בספרד.‬
‫לואיש פיגו כבר בברצלונה.‬
‫השחקן הפורטוגלי הגיע‬
‫לבירה הקטלאנית אתמול.‬
‫חגיגות רבות עבור כוכבה החדש של בארסה,‬ ‫שהתקבל על ידי אוהדים רבים.‬
‫- שבעה ימים לבחירות -‬
‫שלום. אני עסוק כרגע.‬
‫אולי עושה משהו מעניין יותר.‬
‫תשאירו הודעה אחרי הצפצוף.‬
‫תודה.‬
‫לואיש פיגו הפך למוקד הבחירות בריאל מדריד.‬
‫פרס לא אישר או הכחיש שיש לו הסכם עם השחקן.‬
‫ופיגו, עימו שוחחנו הבוקר באלגארבה,‬
‫לא מכחיש את החדשות גם הוא.‬
‫אני מצטער שבאתם עד לכאן,‬ ‫אבל אין לי מה להגיד.‬
‫אבל אתה יכול לאשר או להכחיש את החדשות?‬ ‫-לא. סליחה.‬
‫תמיד עמדתי לצידו.‬
‫הייתי איתו באלגארבה כל יום, הרגעתי אותו‬
‫וניסיתי לדאוג שיהיה חיובי.‬
‫אכלתי איתו ארוחת ערב בלילה הקודם.‬
‫הייתי איתו והוא לא אמר מילה.‬
‫אני מתעורר, וכשאני מדליק את הטלפון שלי,‬ ‫אני רואה שקיבלתי מלא הודעות.‬
‫אחד מהם היה מפלורנטינו פרס,‬
‫חוסה וייגה…‬
‫"פאולו..."‬
‫- פיגו מכחיש הכול -‬
‫בראיון לעיתון הקטלוני "ספורט"‬
‫פיגו אומר שיישאר בבארסה.‬
‫טירוף מוחלט ביום ראשון הזה במהלך הקמפיין.‬
‫הפצצה של פיגו אילצה את שני המועמדים‬
‫לנקוט באמצעים לא צפויים.‬
‫פלורנטינו פרס נאלץ לעצור ליד האוהל שלו‬
‫כדי לנסות‬ ‫להסביר את ההצהרה של השחקן הפורטוגלי.‬
‫לורנסו סאנס הקדים את הטיסה שלו מברצלונה‬
‫כדי לערוך מסיבת עיתונאים במטה הקמפיין שלו.‬
‫עליו להבין כעת שהוא לא יכול להמשיך לשקר,‬
‫ושזה מתפרק לו עכשיו.‬
‫אני נראה מודאג? אני רגוע. שליו.‬
‫"טרנקיל", כמו שאומרים.‬
‫- קמפיין לנשיאות ריאל מדריד‬ ‫פלורנטינו פרס -‬
‫כשהראיון התפרסם,‬ ‫פלורנטינו פרס התקשר אליי ואמר,‬
‫"חוסה, מה הקטע עם הריאיון הזה?‬ ‫איך זה בכלל אפשרי?‬
‫זה לא יכול לקרות.‬
‫אנחנו באמצע בחירות. מה קורה?"‬
‫והרגעתי את פלורנטינו.‬
‫"אל תדאג. הכול טוב.‬
‫אין בעיה. זה רק לחץ מברצלונה.‬
‫אל תדאג. הכול בסדר."‬
‫ופלורנטינו אמר,‬
‫"בסדר, אבל עכשיו עליו להתראיין למארקה".‬
‫- שישה ימים לבחירות -‬
‫פרשת פיגו ממשיכה להיות בכותרות.‬
‫היום, במארקה פורסמה כתבה‬ ‫שסותרת את הכתבה אתמול ב"ספורט".‬
‫- פלורנטינו החתים אותו -‬
‫- פיגו: כל האמת -‬
‫בעמוד הראשי של המארקה הוא אמר,‬
‫"אם הוא ינצח, מי יודע מה יקרה?"‬
‫הוא אמר‬ ‫שלעולם לא ילבש את החולצה של ריאל מדריד‬
‫ואז למחרת הוא אמר, "אולי..."‬
‫מחר, פלורנטינו פרס יתייחס לנושא.‬
‫אבל בינתיים, על מי נסמוך?‬
‫באופן אישי, אני סומך על המארקה.‬
‫בלי צל של ספק.‬
‫לואיש פיגו מסכן.‬ ‫היו עליו הרבה לחצים השבוע.‬
‫זה לא יפתיע אותי הוא השתגע קצת.‬
‫איני מתייחס ברצינות לשמועות.‬
‫מחר אדבר על התוכניות שלי,‬
‫וגם אדבר על לואיש פיגו‬ ‫ואני רוצה שזו תהיה הפעם האחרונה.‬
‫- חמישה ימים לבחירות -‬
‫- ככה מדריד תזכה -‬
‫אני מבקש‬ ‫שחברי המועדון לא ידברו על הנושא הזה יותר.‬
‫אם אהיה נשיא ריאל מדריד,‬
‫לואיש פיגו יהיה שחקן ריאל מדריד.‬
‫וכדי להדגיש כמה אני בטוח בעצמי,‬
‫אם אבחר לנשיאות וזה לא יקרה,‬
‫אני אשלם את דמי החבר של כולם בעונה הבאה.‬
‫זה היה הרגע שבו כל חברי ריאל מדריד הבינו,‬
‫"זה באמת רציני. זה אמיתי.‬
‫והנה נשיא שמסוגל לגרום לנו לחלום‬
‫יותר מאשר הבחור‬ ‫שהרגע זכה בשני גביעי אלופות".‬
‫נראה מחר‬
‫כשמר פיגו יכחיש זאת שוב,‬ ‫ואני מקווה שהפעם באופן סופי,‬
‫שהוא נשאר בברצלונה‬
‫ושהוא מתנצל בפני חברי ברצלונה.‬
‫הצוות של לורנסו סאנס מוכן‬ ‫לסתור את אפקט פיגו,‬
‫ואין דבר טוב יותר‬ ‫מלהראות את פיגו כאוהד בארסה אמיתי.‬
‫כל החברים יקבלו עותק של הסרטון הזה.‬
‫הבכיינים ממדריד! השתחוו לאלופים!‬
‫תחי בארסה!‬
‫כחברו לקבוצה, כאוהד,‬
‫מאחר שאני יודע איזה שחקן גדול הוא,‬ ‫אני מקווה שהוא יישאר בברצלונה.‬
‫אני וכל האוהדים מקווים לכך.‬
‫אבל ברור שזו החלטה שלו,‬ ‫והוא צריך זמן לחשוב על זה.‬
‫אני מכיר אותו, ואני יודע‬ ‫שהוא לא מקבל החלטות כאלה בקלות ראש.‬
‫דיברנו על זה‬
‫ואמרתי לו מה דעתי כחבר.‬
‫הוא אמר שהוא צריך לחשוב על זה,‬ ‫שיש לו הצעה ממדריד‬
‫ושהוא יבדוק אותה.‬
‫בהחלט ניסיתי לשכנע אותו להישאר.‬
‫שאין מקום טוב יותר להיות בו,‬ ‫שהאנשים פה אוהבים אותו,‬
‫ושהוא יהיה שחקן מיוחד ויחיד בדורו כאן.‬
‫הוא אהב את העיר ברצלונה.‬
‫למה בארסה היא יותר ממועדון?‬
‫אם אתה חושב ככה.‬
‫כן, כשאתה כאן, אתה מבין שכן…‬
‫- ראיון מ-1999 -‬
‫בגלל החיבה של האנשים.‬
‫אני מאמין שמועדון לא רק קשור לספורט.‬
‫אני מרגיש שאני בבית,‬
‫עם משפחה.‬
‫גם בגלל העבר של המועדון‬ ‫בתקופת הדיקטטורה של פרנקו.‬
‫ולכן, מכל הסיבות האלה,‬ ‫אפשר לומר שזה יותר ממועדון.‬
‫- נפילת ברצלונה -‬
‫ברצלונה, בירת קטלוניה,‬
‫סובלת מהפצצה אחרונה‬ ‫לפני שצבאו של פרנקו כובש אותה.‬
‫כשדיבור קטלאנית היה אסור בתקופת פרנקו,‬
‫והשפה שלנו נרדפה,‬
‫קאמפ נואו היה מקום‬ ‫שאפשר היה ללכת אליו ולהביע את עצמך‬
‫בחופש מוחלט.‬
‫עבורי, בארסה היא בהחלט יותר ממועדון.‬
‫בארסה הוא מועדון קטלוני,‬ ‫בעד קטלוניה עצמאית,‬
‫ששורשיו באזור.‬
‫אז הוא מאחד בין...‬
‫מי שאנחנו ומה שאנחנו מייצגים,‬
‫שהם המדינה שלנו והרגשות שלנו.‬
‫לכן לא ניתן להפריד בין המשמעות הסימבולית‬ ‫של בארסה לקטלוניה ולהפך.‬
‫וכמועדון כדורגל, הוא אחד הגדולים ביותר.‬
‫עבור חלק מאיתנו, הוא הכי גדול.‬
‫בברצלונה,‬ ‫זו בדיוק המשמעות של להיות יותר ממועדון.‬
‫"אנחנו נציגים של הוויה מאוד ספציפית,‬
‫נגד צנטרליזם."‬
‫אז אם ריאל מדריד מייצגת צנטרליזם,‬ ‫נוצרים תנאים מושלמים ליריבות.‬
‫אתה יודע שהעם הקטלוני מביע את רגשותיו‬ ‫באמצעות המועדון הזה‬
‫לספרד ולשאר העולם.‬
‫ככה אנו מבטאים את לאומיות קטלוניה.‬
‫מה דעתך על זה?‬
‫מבחוץ, מנקודת המבט שלי,‬
‫זו דרך לתבוע מחדש‬
‫דרך חיים, צורת מחשבה‬
‫עבור העם הקטלוני.‬
‫מאז שהגעתי למועדון,‬ ‫תמיד הרגשתי שתומכים בי.‬
‫אני חושב שאני חב לאנשים תודה גדולה.‬
‫אנחנו משפחה!‬
‫תחי בארסה!‬
‫תחי קטלוניה!‬
‫הזדהיתי עם ערכי המועדון.‬
‫הייתי מת למען הקבוצה.‬
‫נתפסתי כאחד מהם.‬
‫- יומיים לבחירות -‬
‫ברשותנו צילומים בלעדיים,‬ ‫שצולמו על ידי צלם הערוץ,‬
‫של אירוע שהתרחש אחר הצהריים‬ ‫במלון מליה קסטייה.‬
‫בצילום, פלורנטינו פרס נפגש עם חוסה וייגה,‬
‫הסוכן של השחקן הפורטוגלי,‬
‫שאוהדי מדריד ישמחו שיצטרף אליה,‬ ‫אבל עדיין שייך לברצלונה.‬
‫זו הצצה חטופה לפגישה.‬
‫ותקשיבו לדברי וייגה...‬
‫אנחנו מקווים שפלורנטינו ינצח.‬ ‫אם הוא ינצח, נהיה כאן ביום שני.‬
‫"אם פלורנטינו ינצח, נהיה פה ביום שני."‬
‫הוא מתייחס לעצמו וללקוח שלו, לואיש פיגו.‬
‫הרגשתי שפלורנטינו פרס היה מאוד בטוח בעצמו.‬
‫והוא ידע שאם הוא יעביר את פיגו,‬ ‫הוא ינצח בבחירות בוודאות.‬
‫אבל ללואיש היו הרבה ספקות.‬
‫הוא הרגיש שאולי עדיף להישאר בברצלונה.‬
‫זה היה קשה מאוד.‬
‫אנחנו לא רוצים אותו פה. שילך.‬ ‫שישלמו את סעיף השחרור שלו.‬
‫הוא שכיר חרב. הוא יכול ללכת לעזאזל.‬
‫הבנת? נקודה.‬
‫אנחנו כאן בסרדיניה.‬
‫באנו לבלות כאן כמה ימים.‬
‫לאורך כל התהליך הזה, היו רגעים של ספק,‬ ‫של לחשוב שכן ואז לחשוב שלא.‬
‫היו הרבה איומים,‬
‫הרבה לחץ, הרבה הצהרות וסיפורים מגעילים,‬
‫לא רק נגדי, אלא נגד המשפחה שלי.‬
‫לעבור לשחק אצל היריבה המושבעת‬ ‫זו לא החלטה קלה.‬
‫לואיש פיגו התקשר אליי ואמר,‬
‫"עלינו לשים קץ לכל השמועות‬ ‫כי זה ממש מזיק לי".‬
‫- טוני פריירוס‬ ‫עורך ראשי, "ספורט" -‬
‫"אני נצלב בברצלונה,‬ ‫ואני רוצה להבהיר כמה דברים."‬
‫"ספורט" שלח כתב לסרדיניה,‬
‫למלון רומאצינו בקוסטה זמראלדה.‬
‫אף אחד לא החזיק אקדח לראשו.‬
‫הוא היה חופשי לומר‬ ‫ולעשות את מה שחשב לנכון.‬
‫והוא היה משוכנע שהוא יישאר בברצלונה‬
‫בין אם פלורנטינו ינצח או יפסיד.‬
‫- לא למדריד -‬
‫- "אני אשאר בבארסה..." -‬
‫"הגיע הזמן, מכורח הנסיבות,‬
‫שהוא כבר לא יכול להישאר אדיש.‬
‫פיגו רוצה לשים סוף לאופרת הסבון של הקיץ."‬
‫"תעבור לריאל מדריד?"‬
‫"לא, אני לא."‬
‫"תישאר בבארסה?"‬
‫"זו הייתה הכוונה,‬ ‫הרצון והתקווה שלי מההתחלה.‬
‫לא אעזוב את בארסה.‬
‫זו ההחלטה הסופית שלי."‬
‫"לואיש פיגו מרים חולצה של בארסה.‬
‫שלו, מספר שבע. הוא לובש אותה.‬
‫והעניין סגור."‬
‫- "זו החולצה שלי וכך תישאר" -‬
‫אני משוכנע שאם הוא אמר שהוא יישאר,‬ ‫זה כי הוא חשב שהוא יישאר.‬
‫אני לא חושב שזה היה מקרה שבו הוא אמר‬ ‫"אני עוזב לריאל מדריד,‬
‫ואני אגיד שאשאר כשאני יודע שאני עוזב".‬
‫זה לא יהיה חכם במיוחד.‬
‫ואני חושב שלואיש בחור חכם.‬
‫כשהצטלמת עם החולצה של בארסה,‬
‫באמת האמנת שאתה נשאר?‬
‫כן, בזמנו, חשבתי כך.‬
‫חשבתי שזה מה שיקרה.‬
‫ולכן עשיתי את זה.‬
‫- יום הבחירות -‬
‫לא ישנתי בכלל.‬ ‫-לא יכולת לישון?‬
‫ניסית?‬ ‫-בכלל לא.‬
‫התקלחת?‬ ‫-ובכן, התקלחתי, כן.‬
‫עכשיו לחדשות הספורט.‬ ‫ריאל מדריד נשארת באור הזרקורים.‬
‫מצטרף אלינו רוברטו גומז. שלום.‬ ‫-שלום לכולם. שלום, איזבל.‬
‫כן, ריאל מדריד נמצאת באור הזרקורים‬ ‫כי למועדון יש נשיא חדש.‬
‫בסיפור הזה כולם טוענים‬ ‫שהגרסה שלהם היא האמת.‬
‫מי לדעתך אומר את האמת?‬
‫זו לא שאלה, אני. אני הגיבור.‬
‫- פלורנטינו פרס‬ ‫נשיא ריאל מדריד -‬
‫כל מה שאני אומר קרה.‬
‫המטרה של כולנו‬
‫היא להבטיח שהשם של המועדון הזה‬ ‫יהיה שם נרדף לגדולה.‬
‫כי ההיסטוריה שלו ראויה לזה,‬ ‫החברים שלו ראויים לזה,‬
‫כמו גם מיליוני האוהדים בעיר הזאת,‬
‫בספרד ובכל העולם.‬
‫תודה רבה.‬
‫פלורנטינו יתחיל לעבוד מהיום.‬
‫חברי ריאל מדריד ממתינים כעת‬ ‫להגעתו של לואיש פיגו.‬
‫אני מחשיב את עצמי כאדם רגוע.‬
‫אני חושב על מה שאני צריך לעשות.‬
‫אם אני באמת רוצה משהו,‬ ‫אני בטוח שאבצע אותו.‬
‫זו הייתה תקופה מטורפת.‬ ‫בדיוק זכיתי בבחירות.‬
‫הייתי צריך לתכנן הכול, לארגן הכול.‬
‫כל התקשורת דיברה על פיגו,‬
‫ואני חושב שהוא הרגיש קצת המום.‬
‫אבל הייתי כל כך בטוח‬ ‫שפיגו מגיע לריאל מדריד,‬
‫שלא ייחסתי לזה חשיבות רבה.‬
‫שחקנים באים לריאל מדריד כי הם רוצים,‬
‫והייתי משוכנע שפיגו רוצה לבוא לריאל מדריד.‬
‫לא היו לך ספקות בשום שלב?‬ ‫-לא.‬
‫לא היו לי ספקות.‬
‫עכשיו לכותרות בספורט.‬
‫ב"ספורט": "אוהדי בארסה שואלים, 'מה יקרה?'‬
‫אוהד או בוגד?"‬
‫ב"אס": "פיגו מתבצר בסרדיניה. נרדף."‬
‫פלורנטינו ניצח בבחירות במדריד,‬
‫וכך,‬
‫כל מי שהיה מעורב במבצע,‬
‫כולל...‬
‫הסוכן שלי,‬
‫ניסו לשכנע אותי לעבור.‬
‫וייגה התקשר לפיגו שהיה בסרדיניה.‬
‫ואז לואיש אמר,‬
‫"לעולם לא אעבור לריאל מדריד.‬
‫לעולם לא.‬
‫אני לא עוזב."‬
‫ואז לואיש אמר לוייגה‬
‫לא להתקשר אליו שוב.‬
‫"עזוב אותי. אל תתקשר אליי שוב.‬
‫לא תשכנע אותי!"‬
‫חשבתי שזה יכול ליפול בכל רגע,‬
‫ובארסה תוכל לפעול.‬
‫אבל דיברתי עם פלורנטינו,‬ ‫והוא אמר לי שהעסקה סגורה.‬
‫אמרתי, "אבל בסוף הכול עלול ליפול".‬
‫"לא, זה לא יכול ליפול,‬ ‫כי הוספתי סעיף קנס של 30 מיליון אירו.‬
‫ואם הוא ירצה לצאת מהעסקה,‬
‫הוא יצטרך‬ ‫לשלם לריאל מדריד 30 מיליון אירו."‬
‫לעזאזל.‬
‫בחיים לא חתמתי על דבר כזה קודם,‬ ‫אני מבטיח לך.‬
‫זה היה ב-2000,‬ ‫וב-21 השנים האחרונות לא עשיתי דבר כזה שוב.‬
‫זה היה סעיף מוטיבציה ותו לא.‬
‫פיגו מעולם לא חתם עליו.‬
‫זה היה חוזה שוייגה ואני חתמנו עליו,‬
‫שאפשר לראות בו יותר כהצהרת כוונות,‬
‫כי לחוסה וייגה לא הייתה הסמכות‬
‫לחתום על משהו בשם פיגו.‬
‫זה היה הסעיף האחרון.‬
‫רפרפתי עליו.‬
‫ואם לואיש ימשיך להגיד לוייגה‬
‫שהוא לא עובר לריאל מדריד,‬ ‫תהיה לנו בעיה גדולה מאוד.‬
‫בעיה ענקית.‬
‫וזה גרם לחוסה וייגה לחץ רב‬
‫כי הוא היה חתום על החוזה.‬
‫מישהו היה צריך לשלם 30 מיליון אירו.‬
‫"אני לא עוזב."‬
‫אז אמרתי לחוסה, "יש לנו רק פתרון אחד‬
‫רק אחד. לא שניים.‬
‫והוא לשכור מטוס פרטי".‬
‫זה הסוכן של פיגו.‬
‫עוד לא קראת את המארקה?‬
‫תמשיך לקרוא את המארקה.‬
‫ובארבע או חמש בבוקר יצאנו לסרדיניה.‬
‫אחר כך... הסיוט התחיל באמת.‬
‫הוא שהה במלון רומאצינו.‬
‫התקשרתי אליו ואמרתי, "אני בלובי".‬
‫זה היה בתשע בבוקר.‬
‫כשהם צצו בסרדיניה, מה חשבת?‬
‫מה החבר'ה האלה עושים פה?‬
‫יכולתי לחוש הרבה מתח.‬
‫אשתו, הלן, הייתה מוטרדת מאוד.‬
‫גם לואיש היה חסר מנוחה ומתוח.‬
‫חוסה ידע על איזה הסכם הוא חתם.‬
‫אבל זה היה ההסכם שלו.‬
‫הוא היה מודע לבלגן שהוא נכנס אליו.‬
‫אז הם היו שם‬ ‫כדי לגרום לי לקחת אחריות מלאה.‬
‫לכן הם באו.‬
‫"אני לא יכול לעבור לריאל מדריד.‬ ‫החיים שלי, המשפחה שלי. אני לא יכול."‬
‫זה מה ששמענו כל היום.‬
‫כל היום.‬
‫קודם במסעדה...‬
‫ואז בחוף.‬
‫החוף!‬
‫אנחנו הולכים לחוף, אנחנו בחליפות ועניבות.‬
‫"פאולו, מה אנחנו עושים על החוף?"‬
‫אז הלכנו אחריהם לחוף בחליפות.‬
‫אמרו לי, "לך לסרדיניה למצוא את פיגו".‬
‫"אוקיי, בסדר."‬
‫הלכתי עם עמיתה שלי. צלמת.‬
‫והיינו רואים אותו על החוף,‬ ‫אבל כל הסצנה הייתה מתוחה מאוד‬
‫כי בשלב הזה עוד היו סיפורים בחדשות‬
‫שאמרו שהוא הולך לדחות את החוזה.‬
‫והיום הזה היה...‬
‫נורא.‬
‫מאוד קשה.‬
‫אמרתי לו, "טוב, לואיש, אני מבין.‬
‫אבל אם לא תעבור, מישהו יצטרך לשלם‬
‫שלושים מיליון אירו לריאל מדריד".‬
‫היה מדובר בתהום.‬
‫שלושים מיליון אירו.‬
‫איך תצא מזה?‬ ‫איך אתה מוציא את עצמך מהבור הזה?‬
‫אמרתי ללואיש, "לואיש, בוא נעשה כזה דבר.‬
‫ניקח מטוס פרטי לליסבון.‬
‫אגיד לפלורנטינו לפגוש אותנו שם,‬ ‫נתנצל בפניו,‬
‫ותגיד לו שאתה לא רוצה לשחק בריאל מדריד.‬
‫ואם אתה רוצה,‬ ‫נוכל לשתות משהו בעיר ואז לטוס חזרה."‬
‫הלכנו למלון שבו שהה פיגו.‬
‫הראשון שראה אותי היה פוטרה.‬
‫הוא אמר, "פליקס! מה אתה עושה כאן?"‬
‫לך מפה. אם פיגו יראה אותך, הוא יהרוג אותך!‬
‫בבקשה, לך!"‬
‫כי בשלב הזה,‬
‫פיגו עמד לתפוס מטוס פרטי לליסבון...‬
‫כי הוא עוד לא השתכנע‬ ‫לגבי המעבר לריאל מדריד.‬
‫כולנו נפגשנו בליסבון.‬
‫הגענו למשרד שלי‬
‫ופלורנטינו פרס היה שם עם הצוות שלו.‬
‫סיפרתי לו על התוכנית שלי,‬
‫שאני רוצה‬ ‫לבנות את כל הפרויקט הספורטיבי שלי סביבו.‬
‫אמרתי לו שהשחקנים הכי טובים בעולם יבואו‬
‫ושאנחנו רוצים ליצור קבוצה קסומה במדריד,‬ ‫בהתאם להיסטוריה שלה.‬
‫אז מבחינתי, הוא היה אבן הפינה‬ ‫שסביבה אבנה את הפרויקט הספורטיבי הזה.‬
‫בשלב הזה לואיש היה קרוב מאוד לשכנוע.‬
‫אני זוכר...‬
‫שאמרתי לו, "דבר עם הלן. תתקשר להלן".‬
‫כולם ניסו לשכנע אותי,‬
‫ואני ניסיתי להקשיב לכולם.‬
‫ואז התקשרתי לאשתי‬ ‫בשתיים או שלוש בבוקר, אני חושב,‬
‫הערתי אותה ואמרתי, "החלטתי לעבור למדריד".‬
‫הוא התחיל לדבר עם הלן באנגלית,‬
‫והוא רק אמר,‬
‫"כן..."‬
‫כשהשיחה הסתיימה, הוא אמר,‬ ‫"לא, אני לא יכול לחתום".‬
‫ואז פלורנטינו אמר לו,‬
‫"אתה תהיה הכוכב שלי.‬
‫אני רוצה שתהיה שחקן ריאל מדריד, לואיש.‬
‫אני לא רוצה 30 מיליון אירו. אני רוצה אותך.‬
‫אני רוצה להרכיב את הסגל הטוב בעולם".‬
‫אני זה שיכול היה להפסיד הכול,‬
‫כי היו לי חיים מסודרים בברצלונה.‬
‫מבחינתי, זה התחיל כחוסר הערכה,‬
‫לגבי החשיבות שלי למועדון,‬ ‫התרומה שלי למועדון,‬
‫ומה שעשיתי עבור המועדון.‬
‫מה שרציתי‬ ‫היה לשחק כדורגל במקום שבו יעריכו אותי.‬
‫זה מה ששכנע אותי‬
‫להצטרף לריאל מדריד.‬
‫הסיבה העיקרית שעזבתי הייתה‬
‫שהם העריכו אותי ורצו אותי באמת.‬
‫בסופו של דבר, חשבתי על עצמי.‬
‫האם זה היה אנוכי? אולי.‬
‫האם הרווחתי יותר כסף?‬
‫כן, אבל אני חושב שאם הייתי נשאר בברצלונה,‬ ‫הייתי מרוויח אותו הדבר.‬
‫יש רגעים חשובים שבהם עליך לחשוב על עצמך.‬
‫השחר כבר עלה, השמש עלתה‬
‫ולואיש חתם על החוזה.‬
‫- חמישה ימים אחר כך -‬
‫- ברצלונה -‬
‫אז הגיע היום שבו הפכתי לנשיא.‬
‫הפכתי לנשיא בשעה תשע בערב.‬
‫ויצאתי לחגוג.‬
‫כולם שמחו כי ניצחנו.‬
‫לואיש פיגו התקשר אליי אז בטלפון.‬
‫לואיש אמר לי, "היי, חואן. מזל טוב".‬
‫עד כה, בסדר. "תודה רבה."‬
‫שאלתי, "מתי אתה מגיע?"‬ ‫"זה תלוי בך."‬
‫כאן נכנסת הבגידה.‬
‫הוא אמר, "יש לי שני כרטיסים.‬
‫אחד מליסבון למדריד ואחד מליסבון לברצלונה.‬
‫זה תלוי בך אם אשתמש בכרטיס לברצלונה".‬
‫שאלתי, "במה זה תלוי?"‬
‫- יום שני, 24 ביולי -‬
‫"אתה חייב לתת לי ערבות בנקאית‬ ‫על שלושה מיליון אירו."‬
‫- אוהד או בוגד -‬
‫"אני רוצה שבארסה תיתן לי את זה.‬
‫חוץ מזה,‬ ‫אתה צריך לאסוף אותי משדה התעופה מחר‬
‫ולהצהיר בפומבי, כנשיא, שפיגו נשאר בבארסה."‬
‫ואמרתי, "תראה, לואיש, עכשיו חצות.‬
‫אני לא יכול לתת לך ערבות בנקאית.‬
‫אתה מבקש ממני את הבלתי אפשרי".‬
‫"טוב, אז אני נוסע למדריד."‬
‫"בסדר. בהצלחה. נסיעה טובה.‬ ‫מה אתה רוצה שאגיד?"‬
‫הדבר הזה של, "יש לי שני כרטיסים,‬ ‫אחד למדריד ואחד לברצלונה..."‬
‫לא המצאתי את זה. הוא אמר את זה.‬
‫אם הוא יגיד את האמת, לא שקר, את האמת...‬
‫אבקש מחברי בארסה לסלוח לו,‬
‫ונוכל לשכוח את פרשת פיגו.‬
‫גספר אומר‬ ‫שהתקשרת אליו בלילה שבו הוא זכה בבחירות,‬
‫ואמרת לו שיש לך שני כרטיסים...‬
‫זה שקר.‬
‫שקר.‬
‫מר גספר, זה בטח יום שמח מאוד בשבילך.‬
‫הראשון שלך כנשיא ברצלונה.‬
‫אבל אני אעיב עליו קצת‬ ‫כי אני אשאל על לואיש פיגו.‬
‫מה יש לך לומר?‬
‫ממה שאני יודע,‬ ‫לואיש פיגו חתם על חוזה עם ריאל מדריד.‬
‫אם זה נכון,‬
‫אם לואיש פיגו באמת חתם על החוזה,‬
‫אז אין מה לעשות‬
‫ולמרבה הצער,‬ ‫פיגו עשוי להיות שחקן ריאל מדריד עכשיו.‬
‫אבל באיזה מחיר?‬
‫- מדריד -‬
‫הוא איש השעה, הכוכב הפורטוגלי לואיש פיגו…‬
‫לואיש פיגו כבר במדריד,‬
‫והערב הוא יוצג בברנבאו…‬
‫הוא חותם על חוזה לשש שנים‬ ‫אצל היריבה המושבעת ריאל מדריד…‬
‫מה שהופך אותו להעברה היקרה ביותר בעולם.‬
‫כסף הוא דבר חזק ביותר,‬
‫שמסוגל להפוך את הבלתי אפשרי לאפשרי.‬
‫אפילו לא חזרנו לברצלונה‬
‫אחרי אליפות אירופה‬
‫כי יצאנו לחופשה,‬
‫ומעולם לא חזרתי.‬
‫משם הלכתי ישר לקבלת הפנים.‬
‫אל תדאג בקשר לזה.‬
‫ברור שאלך על זה. לך על זה. צלם את התמונה!‬
‫בני זונות. קדימה. שיט. פיגו!‬
‫אנחנו היחידים שעוקבים אחריו.‬
‫שיזדיין הבחור הזה. תעמוד לידו.‬
‫פשוט תעמוד לידו. שיזדיין הטמבל.‬
‫סע עד אליו. שילך להזדיין.‬
‫חארות, אפסים, רק חכו ותראו!‬
‫זה היה חדר קטן.‬
‫היה ממש חם.‬
‫אנשים התרוצצו, "איפה פיגו?"‬
‫ופתאום, הסצנה בחדר הקטן הזה הייתה...‬
‫די סטפנו ופלורנטינו פרס עם חולצה של מדריד.‬
‫די סטפנו היה מאושר.‬
‫פלורנטינו פרס זרח מאושר.‬
‫ופיגו…‬
‫ערב טוב לכולם.‬
‫בשבילי זה מספק מאוד‬
‫להיות במקום הנפלא הזה,‬ ‫מוקף בכל כך הרבה גביעים בהם זכתה‬
‫ריאל מדריד לאורך ההיסטוריה שלה.‬
‫ולהיות כאן עם נשיא הכבוד שלנו,‬ ‫מר אלפרדו די סטפנו.‬
‫מעל לכול, אני כאן כדי להציג בפניכם,‬ ‫וזו הפעם הראשונה שלי,‬
‫את אחד השחקנים הכי הטובים בעולם,‬ ‫לואיש פיגו.‬
‫לואיש, אני רוצה לקבל אותך בברכה למועדון‬
‫שיהפוך לבית שלך.‬
‫אתה תשמח שקיבלת את ההחלטה הזו,‬
‫והאוהדים ללא ספק יאהבו אותך...‬
‫בדיוק כמו שהוועד המנהל אוהב אותך.‬
‫תודה רבה, לואיש.‬
‫אתה מוצא את עצמך ברגע‬
‫שבו כל כך הרבה דברים עוברים לך בראש.‬
‫אולי זה מאלץ אותך‬ ‫לחסום את הרגשות האמיתיים שלך.‬
‫לקבל את ההחלטה הזו‬
‫ופתאום להיות מוצג במדריד,‬
‫נוצר אצלי עומס רגשי.‬
‫לא הייתי במצב נפשי נכון‬ ‫להביע את האושר שלי.‬
‫הייתי שם, אבל לא הייתי שם.‬
‫כל כך הרבה דברים קרו בבת אחת,‬
‫והם יכולים לגרום לך...‬
‫לא למחוץ אותך, אבל…‬
‫הם משפיעים עליך.‬
‫- אני כאן -‬
‫- פיגו, בוגד! -‬
‫אנחנו מאחלים לו כל טוב,‬
‫במיוחד אלה מאיתנו‬ ‫שמכירים אותו ואוהבים אותו.‬
‫אם זו החלטה שלו, אז אני חושב שהיא מושלמת‬
‫כי אלו החיים שלו.‬
‫אנחנו מאבדים שחקן‬ ‫שאין לו תחליף ועם כישרון עצום.‬
‫אנחנו מאחלים לו רק טוב.‬
‫זה העציב אותי, אני לא אשקר.‬
‫הייתי מעדיף שלואיש יישאר איתי,‬ ‫לא רק על המגרש אלא גם מחוצה לו,‬
‫בחדר ההלבשה.‬
‫אני יודע שדיברנו בימים שלאחר מכן,‬
‫ואיחלתי לו בהצלחה‬
‫ואמרתי לו שאתגעגע אליו,‬ ‫כפי שאכן קרה בשנים הבאות,‬
‫וזהו זה.‬
‫איני יכול לדבר בשם אוהדי בארסה,‬
‫אבל הרגשתי שנדקרתי כמו שור בזירה.‬
‫זה קרע אותי לגזרים.‬
‫לואיש פיגו עוזב את בארסה כי הוא רוצה.‬
‫אני מקווה שהוא לא יחפש תירוצים.‬
‫עליו להיות אמיץ.‬
‫והוא צריך להגיד שכסף הוא הכול בחיים.‬
‫אני מבין את זה, וזה הוגן.‬
‫כל עוד הוא אומר את זה‬
‫והוא לא מתבייש בכך שרצה עוד ועוד ועוד.‬
‫חואן גספר לא ישכח את זה.‬
‫תתעודד, פיגו!‬
‫יהיה לך יותר טוב כאן מאשר בברצלונה!‬
‫זו העיר הכי טובה בעולם.‬
‫אלוף!‬
‫בהצלחה! שיהיה לך רק טוב בעתיד.‬
‫אני תמיד מכבד את הדעות של אחרים,‬
‫אז אנשים צריכים לכבד את ההחלטה שלי,‬ ‫בין אם הם רוצים או לא.‬
‫קוראים לי בוגד, אבל…‬
‫אולי האנשים שקוראים לי בוגד‬ ‫הם אלה שבגדו בי.‬
‫אני מתמקד בכך שאני כאן‬
‫ועושה כמיטב יכולתי לייצג את המועדון הזה.‬
‫- שלושה חודשים אחר כך -‬
‫כל המושבים שאתם רואים כרגע‬
‫יהיו תפוסים.‬
‫מאה אלף איש יהיו בקאמפ נואו.‬
‫לא נותר כרטיס.‬
‫בארסה נגד ריאל מדריד,‬
‫או שאולי יותר מתאים לומר‬ ‫שמדובר במשחק של...‬
‫בארסה נגד פיגו.‬
‫לואיש חושב שהאנשים בברצלונה יסלחו לו?‬
‫כל מה שאני אומר‬
‫זה שהם הולכים לשרוק בוז לפיגו.‬
‫הם ישרקו לו הרבה בוז בגלל הדרך בה עזב.‬
‫הקאמפ נואו פגוע ומוכן לגנות‬
‫את האיש שעזב למקום שהכי פוגע באוהדים.‬
‫אני לא חושב שפיגו הבין לגמרי‬
‫מה עומד לקרות.‬
‫שנאת האוהדים היא ביחס ישר‬ ‫לאהבה שהם חשו כלפי השחקן.‬
‫ואת פיגו העריצו בברצלונה.‬
‫- ברצלונה -‬
‫שש מאות כתבים, 200 מחו"ל.‬
‫כולם יהיו עדים‬ ‫לחזרתו של לואיש פיגו לקאמפ נואו.‬
‫הוא לא מבין מה הוא עשה לאוהדי בארסה.‬
‫אם הוא ירצה לשחק כדורגל הערב, הלך עליו.‬
‫אסור לנו לזרוק כלום.‬
‫אבל לו יכולתי, הייתי זורק אבן על הראש שלו.‬
‫חואן, אתה נראה מתוח מאוד…‬
‫בעוד שפלורנטינו, אתה נראה רגוע לגמרי.‬
‫זה קשור לאישיות שלנו.‬
‫אתה יודע שאני מתייחס למשחקים האלה ברצינות‬
‫ובתשוקה‬
‫כי עלינו להודות‬ ‫שהיריבות הזו נמשכת כבר הרבה זמן.‬
‫ולא משנה כמה נשב יחד, זה לא ישתנה.‬
‫טוב, הנה לכם.‬
‫מה שאתם רואים כאן זו לבביות.‬
‫בואו נראה מה יקרה בעוד חמש שעות וחצי.‬
‫"בוגד, יהודה איש קריות, שכיר חרב."‬
‫העלבונות האלה הם המעט‬ ‫שפיגו יכול לצפות מאוהדי בארסה.‬
‫כולי תקווה שדבר רציני לא יקרה.‬
‫אנחנו מדברים על פיגו כמו על אויב הציבור.‬
‫לא, סליחה, הוא לא פושע, אבל הוא בוגד!‬
‫אל תצטלם עם החולצה.‬
‫אל תגיד, "אני לא עוזב!"‬
‫זה מה שאסור היה לו לעשות!‬
‫פיגו, אתה בן זונה!‬
‫איפה פיגו?‬
‫פיגו? איפה פיגו?‬
‫איפה פיגו?‬
‫אתה שכיר חרב!‬
‫בן זונה!‬ ‫-בן זונה!‬
‫פיגו, חתיכת אפס, חברה שלך זונה!‬
‫- פיגו שכיר חרב -‬
‫- פיגו שווה בוגד, שקרן וחמדן -‬
‫- פיגו, היית מוכר את אימא שלך‬ ‫אם היית יודע מי היא -‬
‫- יהודה איש קריות -‬
‫בכנות,‬ ‫זה היה אחד מהמשחקים שבהם יצאתי להתחמם‬
‫ואם השופט היה אומר שהוא מבטל את המשחק,‬
‫הייתי שמח.‬
‫- שטר חדש -‬
‫אווירה מפחידה כאן בקאמפ נואו.‬
‫אפשר להרגיש את המתח באצטדיון.‬
‫מן הסתם, בגלל השער של "ספורט",‬ ‫אנשים הרגישו פגועים ומרומים.‬
‫אבל בסופו של דבר, אנשים צריכים להבין‬
‫שלכל אחד יש זכות לקבל החלטות משלו,‬
‫אבל דברים הלכו רחוק מדי,‬
‫נחצה גבול, ומה שקרה, קרה.‬
‫היה בלתי אפשרי לא להיות מושפע‬
‫בתור שחקן על המגרש,‬
‫כי האווירה הייתה בלתי נסבלת.‬
‫מעולם לא ראיתי דבר כזה.‬
‫פיגו, תמות!‬
‫תקשיבו לקבלת הפנים ששחקני מדריד מקבלים.‬
‫אני לא זוכר אווירה קשה כזו.‬
‫זהירות!‬
‫המקום עלול להתפוצץ בכל רגע!‬
‫ראול... פיגו…‬
‫מישהו אמר לפיגו לא לשחק באותו יום?‬ ‫-לא.‬
‫ראשית, כי אנחנו לא בעמדה לומר לו מה לעשות.‬
‫שנית, כי כל מי שמכיר את לואיש יודע‬ ‫שהוא לא היה עושה את זה בכל מקרה.‬
‫זה לפחדנים.‬
‫לא, זה היה אומר להיכנע לאנשים‬
‫שתקפו אותי.‬
‫פיגו נראה די רציני. איזה מבחן זה!‬
‫בן זונה פורטוגלי!‬
‫- פיגו, אתה בוגד, ברוך הבא לגיהינום -‬
‫פיגו, חתיכת אפס, חברה שלך זונה!‬
‫פיגו, תמות כבר!‬
‫בן זונה!‬
‫הנה, שוב האוהדים משליכים דברים.‬
‫והנה שריקת הסיום. בארסה מנצחת 2-0.‬
‫האוהדים הגיבו ככה‬ ‫כי העיתונות חיממה את המצב.‬
‫- בגדת בנו -‬
‫זה כבר לא היה קשור לכעס על המעבר...‬
‫דבר שאני יכול להבין.‬
‫זו הייתה מתקפה אישית, נגד המשפחה שלי.‬
‫אז אחרי זה, הצבתי גבול.‬
‫די, נגמר.‬
‫- שטר לשכיר חרב -‬
‫עם כל מה שחוויתי במדריד,‬
‫אני יכול לומר בביטחון מלא‬ ‫שזו הייתה ההחלטה הנכונה להצטרף למועדון.‬
‫בשנת 2000 זכיתי בכדור הזהב.‬
‫היה מטורף להיבחר לטוב ביותר בעולם.‬
‫בשנה הראשונה שלי, עם כל הלחץ שהיה עליי,‬
‫זכינו באליפות.‬
‫זכינו בליגת האלופות בשנה השנייה.‬
‫אז זכינו בכל דבר.‬
‫אני לא יודע אם שיניתי את היריבות.‬ ‫זה תמיד יהיה שם.‬
‫בנוגע לשאלה אם זה שינה דברים‬ ‫בכדורגל הספרדי, כן, זה שינה,‬
‫כי זו הייתה ההעברה הגדולה הראשונה‬ ‫בכדורגל העולמי.‬
‫היא גם שינתה את מומנטום הזכיות.‬
‫האם זה בגלל הצעד שלי?‬
‫אני לא יודע,‬ ‫אבל המציאות היא שהמומנטום השתנה,‬
‫כי אחר כך ברצלונה לא זכתה בדבר חמש שנים.‬
‫בארסה איבדה את השחקן הטוב ביותר שלה,‬
‫ובמדריד שיחק פתאום‬ ‫השחקן הכי טוב בכדורגל הספרדי.‬
‫כל העניין עם פיגו מאחוריכם?‬
‫לא דיברנו על העניין.‬
‫אני מעריץ מאוד את פלורנטינו פרס כאדם.‬
‫אבל כנשיא ריאל מדריד,‬
‫הוא האויב שלי‬
‫והאיש שעשה תרגיל מלוכלך‬
‫שגרם לקדנציה שלי להיגמר רע מאוד.‬
‫- חואן גספר התפטר כנשיא ברצלונה ב-2003 -‬
‫גספר, תתפטר!‬
‫הוא עדיין נשיא ריאל מדריד,‬
‫ואני הייתי אחד הנשיאים הגרועים ביותר‬ ‫בהיסטוריה של בארסה.‬
‫- לואיש פיגו‬ ‫היה ה"גלקטיקו" הראשון של פלורנטינו פרס -‬
‫- זידאן -‬
‫אני חושב שזו הצהרה גדולה שלנו,‬ ‫אמרנו, "בואו נעשה משהו גדול".‬
‫- רונאלדו -‬
‫- בקהאם -‬
‫ועולם הכדורגל השתנה, ללא צל של ספק.‬
‫- פרס הוא עדיין נשיא ריאל מדריד -‬
‫- ועומד בראש רעיון הסופר-ליג האירופי -‬
‫בכל פעם שאני רואה אותו,‬ ‫אני אומר, "פיגו, הכול התחיל איתך!"‬
‫לעולם לא אשכח את השיחה שהייתה לי עם לואיש.‬
‫אמרתי לו, "פרשתי כבר לפני 18 חודשים.‬
‫ההתאחדות הפורטוגלית‬ ‫עדיין לא הזמינה אותי למשחק.‬
‫אפילו לא למשחק ידידות. שום דבר.‬
‫למה אני מספר לך את זה?‬
‫כי בסופו של דבר,‬
‫מה שחשוב הוא לא המדליות,‬ ‫כדור הזהב, שחקן השנה,‬
‫אפילו לא ליגת האלופות.‬
‫מה שחשוב זה הכסף.‬
‫הכסף שאתה מרוויח".‬
‫- פאולו פוטרה הרוויח אחד וחצי מיליון אירו‬ ‫על חלקו בהעברה -‬
‫- חוסה וייגה‬ ‫הרוויח שלושה מיליון אירו על חלקו -‬
‫אם היינו יודעים למצוא אושר,‬ ‫היינו הולכים ישר לשם.‬
‫אתה מקבל החלטה כי אתה מרגיש‬ ‫שהיא הכי טובה לך ולמשפחה שלך.‬
‫מי יכול לומר לך אחרת?‬
‫האם הייתי רוצה שהוא יישאר? כמובן.‬
‫לא רק אני, אלא כולם במועדון,‬
‫בברצלונה ובקטלוניה.‬
‫הוא החליט לעזוב,‬ ‫ועל הזיכרונות שחלקנו, אני מאחל לו כל טוב.‬
‫אני יודע שהוא היה מאושר, וזה כל מה שחשוב.‬
‫- בין 2008-2012, פפ גוארדיולה‬ ‫היה המאמן המצליח ביותר של ברצלונה אי פעם -‬
‫אם תשאלו אותי עכשיו מי ארצה שיצליח יותר,‬
‫אני אומר ריאל מדריד.‬
‫זידאן. מאקללה…‬
‫הכדור מגיע לפיגו!‬
‫לואיש פיגו שובר את הלב של ברצלונה‬
‫עוד פעם.‬
‫- לואיש פיגו שיחק בריאל מדריד עד 2005 -‬
‫- הוא עדיין חי במדריד עם משפחתו -‬
‫- קטלוניה לא שוכחת. יהודה איש קריות! -‬
‫אני יודע‬ ‫שבמהלך הקריירה שלי עשיתי הרבה טעויות.‬
‫זה נורמלי.‬ ‫אני לא מושלם, ואני לא רוצה להיות.‬
‫אבל לא עשיתי את הטעויות האלה‬ ‫כדי לפגוע באף אחד.‬
‫אולי פגעתי בעצמי כי לא יכולתי לסרב.‬
‫אבל אני מנסה לא להתחרט‬ ‫כי אני לא חושב שזה מועיל.‬
‫- ברצלונה -‬
‫תרגום כתוביות: ניתאי גת‬